ছাত্রকে বাঁচাতে গিয়ে নদীতে তলিয়ে গেল শিক্ষক ও এক সহপাঠী

কালিম্পং: পিকনিকের (Picnic) আনন্দ বদলে গেল বিষাদে। ছাত্রকে বাঁচাতে গিয়ে নদীতে তলিয়ে গেল (Drowned) শিক্ষক। ছাত্র অন্ত প্রাণ শিক্ষকের মৃত্যুতে শোকের ছায়া কালিম্পঙে (Kalimpong)। মৃত্যু হল এক ছাত্রেরও। সেও বন্ধুকে বাঁচাতে গিয়ে প্রাণ দিল। এই ঘটনায় চাঞ্চল্য ছড়িয়েছে। দার্জিলিংয়ের সেন্ট রবার্ট হায়ার সেকন্ডারি স্কুলের ছাত্ররা পিকনিকে গিয়েছিল কালিম্পঙে। সেখানেই এই দুর্ঘটনা ঘটেছে।

অষ্টম শ্রেণির ৫০ জন ছাত্র ছাত্রী ও দ্বাশ শ্রেণির ৫ জন পড়ুয়া ও ৫ জন শিক্ষক কালিম্পংয়ের রেলিখোলাতে ২৭ মাইল বাঙ্গে পিকনিকে এসেছিল। শুক্রবার দুপুর ১২টা ৪০ নাগাদ দার্জিলিঙের তিন মাইলের বাসিন্দা উমং রাই (Umang Rai) (১৩) রেলিখোলাতে স্নান করতে নামে। সেখানে সে জলে ডুবে যায়। তাঁকে বাঁচাতে  দার্জিলিঙের গান্ধী রোডের বাসিন্দা শিক্ষক নির্মল ভুটিয়া (Nirmal bhutia) (৫০) ও এক ছাত্র দার্জিলিঙের গেল টিই-র বাসিন্দা পিয়ঞ্জল ছেত্রী (Priyanjal Chhetri) (১৩) নদীতে ঝাঁপ দেয়। তাঁরা উমঙ্গকে বাঁচিয়ে আনে। কিন্তু দুর্ভাগ্যবশত নির্মল রাই ও প্রিয়ঞ্জল ছেত্রী জলে ডুবে যায়। পরে স্থানীয়দের সাহায্য নিয়ে দুজনকেই মৃত অবস্থায় উদ্ধার করা হয়। দুজনের দেহ কালিম্পং জেলা হাসপাতালে ময়নাতদন্তের জন্য আনা হয়েছে।